cyanic-selkie/wikianc huggingface dataset:
Dûkelmantsje
Foarkommen
De boppekant fan in dûkelmantsje is brúngriis, en de ûnderkant is wyt. By de hals hat de fûgel donkere streken, en ek in swarte eachstreek. De fûgel hat swarte skonken en ek in koarte swarte snaffel. In folwoeksen dûkelmantsje is tusken de 15 en 20 sm grut, en hat in wjukspanwiidte fan 35 oant 45 sm. De fûgel waacht tusken de 30 en 55 gram.
Fersprieding
It dûkelmantsje is echt in kustfûgel, hy is net yn it binnenlân te finen. Hy briedet meast op sân- of kiezelstrannen oan de Noardsee, Atlantyske Oseaan, de Middellânske See, Swarte See en Kaspyske See. It is in trekfûgel dy't oan súdliker kusten oerwinteret.
Netanya
Fanwege in geunstich klimaat en in moai strân is it in populêre fakansjebestimming dy't goede ferbinings hat mei plakken as Tel-Aviv en Haifa.
Bears (Fryslân)
Gebouwen
Op 17 maart 1964 waarde de stifting Poarte fan Bears oprjochte. De stifting sammelt alles oer stinzen en states yn Fryslân. Fan de eardere state is yn 1998 in stielen 'loftspegeling' makke. De belvédère-eftige útsjochtoer kin beklommen wurde. By Uniastate is ek in bernebuorkerij.
Bunnik (gemeente)
Omkriten
De gemeente Bunnik leit tichteby in knooppunt fan spoarwegen en flugge ferbinings mei de histoaryske stêd Utert. De Kromme Ryn rint troch de trije kearnen fan de gemeente. It doarp Bunnik leit oan de N229, hat in ôfslach oan de A12 en in NS-stasjon, Stasjon Bunnik. Yn it westen fan de gemeente lizze lângoed Amelisweerd en de forten Rijnauwen en Vechten, beide oait ûnderdiel fan de Nije Hollânske Wetterliny.
U.G. de Jong
Yn 1969 ferskynde syn earste roman, in politike takomstroman, Zwarte juli. De Jong waard lykwols ferneamd mei syn berneboeken. Dat wiene in rige fan fjouwer dielen De zwalkers út begjin jierren '70, dêrnei folge de rige De jonge geuzen fan 20 dielen, dy't yn de oarlochsjierren (´40-´45) spilet. Yn 1979 ferskynde it earste diel, Ze kwamen bij nacht It tweintichste en lêste diel, Tankslag bij Tobroek, ferskynde yn 2002.
Nevada
Geografy en klimaat
left|thumb|Las Vegas
List fan rivieren yn Ierlân
Dit is in oersjoch fan de wichtichste rivieren in Ierlân. De list jout sawol de rivieren yn Noard-Ierlân as yn de Ierske Republyk.
Grutte of Sint-Klemenstsjerke (Stienwyk)
Skiednis
Yn 1466 waard útein set mei de bou fan de toer, dy't yn 1511 foltôge waard. In stoarm die yn 1558 de spits fan de toer boppe de tsjerke fallen. Dêrby gyng it stiennen ferwulft ferlern. It waard ferfongen troch in houten tonferwulft. Yn de roomske tiid stiene der wol tsien alters yn de tsjerke. Nei't de troepen fan prins Maurits Stienwyk yn de simmer fan 1592 ferovere, waard de tsjerke geskikt makke foar de protestanske earetsjinst. It meastepart fan it roomske ynterieur gie doe ferlern. Wol binne der in tal grêfsarken út dy tiid bewarre bleaun. It tonferwulft fan it middenskip waard yn 1853 wei efter in houten plafond. By de restauraasje fan de jierren 1970 is it tonferwulft wer foar it ljocht helle. Yn de tsjerke hingje njoggen koperen kroanluchters, dêr't fjouwer fan ôfkomstich binne út de Rypster Salviustsjerke.
Easterwierrum
Skiednis
Oant de gemeentlike weryndieling yn 1984, makke Easterwierrum diel út fan de gemeente Baarderadiel.
Rumbeke
Skiednis
Sûnt de 16e iuw wie de bou en de ferwurking fan flaaks fan grut belang foar de ekonomy. Weven en spinnen waard in soad thús dien, mar yn de krisis fan 1845-1847 emigrearren in soad ynwenners nei Frankryk, dêr't de meganisaasje al fierder wie. Yn de 2e helte fan de 19e iuw waard de bou fan sûkerei wichtich en Rumbeke krige ek ferskillende stienûnen.
Pamela Anderson
Relaasjes
Nei har skieding ferloofde Anderson har yn 1998 noch itselde jiers mei it manlike model Marcus Schenkenberg, mar mei him kaam it nea ta in houlik, en yn 2001 giene se útinoar. Dêrnei krige Anderson in relaasje mei sjonger Kid Rock (Robert J. Ritchie), mar dat rekke út yn 2003. Trije jier letter rekke it lykwols wer oan, en op 29 july fan dat jier trouden Anderson en Kid Rock op in jacht op 'e Middellânske See foar de kust fan Saint-Tropez. Yn 'e media waard rûnom spekulearre dat de reden foar it hommels houlik wie dat Anderson swier rekke wie, mar dat wie inkeld basearre op 'e wegering fan har wurdfierder om dêr wat oer te sizzen. Op 10 novimber 2006 waard lykwols bekendmakke dat Anderson yn Vancouver, op 'e set fan har film Blonde and Blonder, in miskream krigen hie. Goed twa wiken letter, op 27 novimber, frege Anderson in skieding oan, dy't begjin 2007 offisjeel waard.
Keltyske See
De namme Keltyske see waard ynbrocht troch de Ingelske ichtolooch E.W.L. Holt yn 1921.
Dance4Life (organisaasje)
Ambassadeurs
dance4life wurdt steund troch in protte politisi, geastliken, artysten en ferneamde persoanen yn de hiele wrâld. Yn Nederlân hat dance4life de neikommende ambassadeurs: Benjamin Bates, Don Diablo, Doutzen Kroes, Fedde Le Grand, Giel Beelen, Jesse Voorn, Miljuschka Witzenhausen, Nikkie Plessen, The Partysquad, Tiesto en ZoëXenia.
Camminghastate (Arum)
It perseel dêr't de state op stie wurdt yn it kadaster neamd ûnder nûmer ARU.B.849. It is eigendom fan de erven Frans Julius Johan fan Eijsinga, dy't yn Langwar wenje. It persiel wurdt omskreaun as hôf. Dan is der ek noch de beskriuwing yn it Aardrijkskundig Woordenboek fan Van der Aa, dy't hy skreau tusken 1839 en 1851. De omskriuwing is: Zij draagt nog de kenmerken van haar vroeger aanzien, door eene deftige steenen poort en de grachten, waarvan zij omgeven is. Der is dan ek noch in boerepleats by. As eigeners wurde neamd: de erven C. C. van Eysinga.
Afûk
De Afûk docht ek oan stimulearringsregelingen foar begjinnende Fryske skriuwers. Yn 2004 hat de Afûk yn gearwurking mei it ynternettydskrift Doar de Junior Rely ynsteld, in skriuwerspriis foar learlingen fan it fuortset ûnderwiis.
Hidaard
Strjitten
Buorren, Doniadyk, De Kliuw, Tjebbingadyk, Trijehuzen.
Wolhynje
De namme Lodomearje yn 'e namme fan it Eastenrykske kroanlân Keninkryk Galysje en Lodomearje is in latinisearre foarm fan de stedsnamme Volodymyr.
Skiednis
thumb|left|De Untsliepeniskatedraal fan Volodymyr út 11054-1160 Sûnt de 9e iuw wie de krite diel fan de Kiëvske Rûs; wichtige sintra yn it ryk wiene de stêden Halytsj en Volodymyr. Mei de dea fan Jarosvlav de Wize (1019–1054) waard it diel fan de Kiëvske Rûs dêr't er oer hearske ûnder syn fiif soannen ferdield. Ien fan dy foarstedommen waard Wolhynje mei as haadstêd Volodymyr. thumb|260px||Kiëvske Rûs yn 1237 Yn 'e 12e iuw hearsken de Rjoerikiden oer Wolhynje. De Wolhynster foarst Roman de Grutte krige yn 1199 it oanbuorjende foarstedom Galysje en de beide gebieten soene dêrnei as Galysje-Wolhynje in machtich ryk wurde. Lykas oare East-Slavyske foarstedommen moast ek syn ryk him ûnder de hearskippij fan de Mongoalen deljaan, mar folle losser as de rest fan it ryk. Tagelyk waarden nauwe relaasjes oangien mei lannen yn Sintraal-Europa. Dat betsjutte konflikten mei Poalen en Hongarije, mar oan de oare kant ek kontakten yn 'e hannel, polityk en kultuer.
Safed
Skiednis
Safed waard fan pleatslik belang ûnder de Krúsfarders dy't dêr yn 1168 in grutte boarch bouden. De boarch waard tweintch jier letter troch Saladin oermastere en troch syn âldomkesizzer Al-Mû'azzam yn 1219 ferwoastge. Doe't de Krúsfarders it plak nei in ferdrach yn 1240 fannijs bemachtigen bouden se in gruttere boarch. De Mammelukken namen it plak om 1250 hinne oer en wreiden de boarch yn 1268 fierder út. Safed waard yn dy snuorje in hannelsintrum dy't op de wichtichste hannelsrûten yn súdlik Syrje lei. Dêrnei hie it plak in tiid fan efterútgong. De befolking libbe benammen fan de lânbou en feehâlderij. De Mammelukken holden alhiel gjin administraasje by dus oer dy tiid is net folle oer de befolking bekend.
Nei in resolúsje fan de Feriene Naasjes yn 1947 waard it Mandaatgebiet Palestina yn 1948 ferparte yn in Joadske steat en in Arabyske steat. De befolking fan Safed wie yn 1948 13.700 dy't mei in grutte mearderheid út Arabieren bestie, wylst Safed tawiisd waard oan de Joadske steat. Yn de Arabysk-Israelyske Kriich fan 1948 oermasteren Joadske striidkrêften de stêd nei swiere fjochterijen. It grutste part fan de Palestynske Arabieren flechten sa't hjoed-de-dei de befolking hast alhiel út Joaden bestiet.
Yn 1974 kamen 25 Israelyske Joaden, benammen skoalbern, om it libben by it bloedbad fan Ma'alot. Yn de 1990-er en iere 2000-er jierren setten in soad Russyske Joaden en Falasja's harren nei wenjen yn Safed. Yn july 2006 waarden "Katjûsja"-raketten út Súd-Libanon wei troch Hezbollah]] op Israel ôffjurre, wêrûnder Safed rekke waard. Ien man kaam dêrby om it libben. Op 22 july rekken der fjouwer minsken ferwûne by in raketoanfal. In soad ynwenners flechten út Safed wei yn dy snuorje.
List fan rivieren yn Yslân
thumb|right|Vatnsdalur Dit is in list fan rivieren yn Yslân.
Donna Tartt
Tartt studearre tagelyk mei auteur Brett Easton Ellis klassike talen en filosofy oan Bennington Kolleezje yn Vermont. Yn 1992 debutearre hja mei de roman "The Secret History" ("De Ferhoalen Skiednis"), oer seis studinten klassike talen, dy't sykje nei de ferfoering sa't dy troch Euripides beskrean waard yn syn toanielstik 'Bakchai'. Hjiryn wurdt ferskate kearen ferwiisd nei de berûzing dy't de maenaden, de froulike folgelingen fan Dionysos, berikke en wêryn't sy yn bisten ferskuorre, geslachtsferkear hawwe en soks sawat, yn in geastlike tastân fan útsinnigens. Wilens harren syktocht giet er it ien en oar net goed. Dit boek smiet foar Tartt in protte priizgjende kritiken op, dat de ferwachtings foar har twadde boek wiene grut. Dit ferskynde yn 2002, "The Little Friend" ("De Lytse Freon"). Yn 2004 ferskynde in koart ferhaal, "Sleepytown: A Southern Gothic Childhood, with Codeine" (Nederlânske titel:Het Land Van De Papaver).
Johan fan Hichtum
Hy skreau ek ûnder de namme Joannes Petri Hichtummannus. Om 1605, doe't er mooglik al dûmny wie, skreau er twa fleurige en ûnsjenearre tafelspullen oer trouwen. Ien dêrfan, dy út 1606 is foar in bepaalde brulloft skreaun, fan de oare is dat ûnwis. It binne gearspraken út de wrâld fan de boeren. De iene, Ansck in Houck, is in petear tusken mem en dochter, de oare, Wouti in Tialle, giet oer in heit en soan. Beide stean fol motiven en kearen út Vigilius syn  Herdersdichten. Doe't Fan Hichtum troch de klassis yn Boalsert as dûmny yn Nijlân beroppen waard, waard hy fermoanne te soargjen dat syn wurken út de hannel helle waarden.
Marijebasilyk (Kevelaer)
Oargel
It haadoargel oerlibbe de oarloch suver sûnder skansearrings, wylst it oargel yn it dwersskip ferneatige waard. Dielen fan de oargelkas waarden lykwols fuort nei de oarloch stellen foar brânhout. Letter folge in privisoaryske restauraasje fan de oargelkas.
Vladimir Bechterev
thumb|200px|Vladimir Bechterev, foto fan [[Karl Boella]] Vladimir Michajlovitsj Bechterev (Russysk: Владимир Михайлович Бехтерев) (Sorali, 20 jannewaris 1857 – Moskou, 24 desimber 1927) wie in Russysk neurolooch en psychiater, in tiidgenoat fan Pavlov, mei wa't er it net altyd iens wie.
Herman Buyen
Herman Buyen (Sloten, 5 jannewaris 1917 - 7 febrewaris 1986) wie in Nederlânsk reedrider en reedriid-trainer.
Buyen die trije kear mei oan it Wrâldkampioenskip allround en ien kear oan it Europeesk kampioenskip. Hy behelle by dizze kampioenskippen gjin medaljes, mar hy waard al twa kear Nederlânsk allround kampioen. Dernei waard syn karriêre fersteurd troch de Twadde Wrâldkriich. Nei de kriich die Buyen noch fiif kear mei oan it Nederlânske kampioenskip allround, foar't er trainer wurde soe by de KNSB. Hy trainde ûnder oaren Ard Schenk en Kees Verkerk.
Around the World in 80 Days (film út 1956)
Plot
Underwilens groeit yn Londen it fermoeden dat Fogg dejinge is dy't de Bank fan Ingelân oerfallen hat. Want it is nimmen dúdlik wêr't Fogg syn jild eins mei fertsjinne hat, en wêrom soed er oars sa hookstrooks nei it bûtenlân ta flechte wêze ûnder it mom fan in weddenskip dy't er hoegenamt net winne kin? Ynspekteur Fix fan Scotland Yard, dy't al om utens is, kriget fia de tillegraaf opdracht om ûndersyk te dwaan. Hy wachtet Fogg op yn Port Suëz, yn Egypte, mar kin de man net arrestearje salang't er út Londen wei gjin arrestaasjebefel ûntfongen hat. Sadwaande reizget er op 'e Mongolia mei troch it Suëzkanaal en oer de Reade See en de Arabyske See nei Bombay, oan 'e westkust fan Britsk-Ynje. Fix hie hope dat dêr in arrestaasjebefel foar him klearlizze soe, mar dat is sa net, dat der rest him neat oars as troch te reizgjen nei Calcutta. Tsjin dy tiid folget de hiele Ingelske befolking, keninginne Fiktoaria ynbegrepen, mei nijsgjirrigens de berjochten oer de fuortgong fan Fogg.
Underwilens nimme Fogg en Passepartout de Great Indian Peninsular Railway nei Calcutta om oer lân in stik ôf te snijen. Se ferlieze frijwat tiid as bliken docht dat, oars as dat de kranten berjochte hawwe, de spoarline noch net ôf is. By Allahabad ûntbrekt noch in trasee fan 50 myl dêr't de passazjiers op eigen manneboet alternatyf ferfier sykje moatte. Fogg hiert in pleatslike kornak yn, dy't him, Passepartout en in oare reizger, de Britske ofsier sir Francis Cromarty, op syn oaljefant troch de wyldernis riidt. Underweis stjitte se jûns let op 'e útfeart fan in pleatslike radja, wêrby't de frou fan dyselde tagelyk mei syn stoflik omskot kremearre wurde sil. Dit sûttiïsme (it mei-kremearjen fan libbene houlikspartners) is troch it Britske bestjoer yn Britsk-Ynje ferbean, mar blykber noch net alhiel útrûge. As dúdlik wurdt dat de jonge widdo twongen wurdt om oan it klandestine ritueel mei te wurkjen, is Fogg de earste dy't yngripe wol. It is lykwols de fernimstigens fan Passepartout dy't harren by steat steld om 'e rani te rêden. It giet om in jonge frou dy't Aouda hjit en yn Ingelân nei skoalle west hat, sadat se floeiend Ingelsk sprekt. Se seit dat se in omke yn Hongkong hat, en Fogg beslút har dêr teplak te bringen.
Opnamen
Fan 'e figuranten waarden allinnich al 10.000 ynset as it publyk yn 'e sênes mei it bollefjochtsjen yn Spanje. Dy sênes waarden opnommen yn in Spaansk stedsje dat Chinchón hjit, likernôch 45 km fan Madrid ôf, dêr't de arena foar it bollefjochtsjen op it stedsplein boud wie. Alle 6.500 ynwenners waarden sjartere as figuranten, mar men hie ferlet fan mear, dat doe helle Todd mei bussen noch 3.500 lju út oanbuorjende plakken. Foar de sênes mei de Yndianen op 'e Grutte Flakten fan Noard-Amearika waarden 650 figuranten ynset om 'e fijannige Lakota te spyljen. Ik grut diel dêrfan bestie út echte Yndianen wylst it foar de rest gie om blanken ferklaaid as Yndianen. Om der mear út te sjen as Yndianen liet Todd by alle 650 man de hûdskleur feroarje mei yn totaal 190 liter oranje hierferve.
Rely Jorritsma
Wurk
Op 24 april 1926 ferskynde it earste Fryske fers fan Rely yn Sljucht en Rjucht. Hy hie it al in jiermennich earder makke en opstjoerd. Op inisjatyf fan Reinder Brolsma waard it fers dochs pleatst en sadwaande waard Brolsma troch Rely as syn 'ûntdekker' sjoen.
Der Untergang
Ferhaal
De Russen teagje yn april 1940 op de stêd Berlyn oan. Adolf Hitler is net fan doel om de stêd Berlyn te ferlitten en besiket fergees it Tredde Ryk te ferdigenjen tsjin de Russen, wylst it Reade Leger de stêd al omsingele hat. Nettsjinsteande de oermacht fan de Russen fjochtsje de Dútske soldaten en generaals troch en de measten fan har leauwe oan de Endsieg. Op 30 april 1945 dogge Hitler en Eva Braun harsels tekoart yn de bunker. Op 2 maaie 1945 jout generaal Helmuth Weidling de Dútske soldaten it befel om belies te jaan.
Force of Nature (film út 2020)
Plot
Cardillo is in resjersjeur by it New York Police Department. As er op in jûn mei syn freondinne Jasmine yn syn auto leit te frijen, heart er oer de plysjeradio in oprop dat yn in appartemintekompleks in bewapene keardel omrint. Om't it fuortby it plak is dêr't Cardillo en Jasmine de auto parkearre hawwe, reägearret Cardillo op 'e oprop. Jasmine is ek in plysje, mar se is noch mar krekt oannommen en hat noch amper ûnderfining. By it flatgebou oankommen, hjit Cardillo dêrom Jasmine om yn 'e auto te bliuwen en om fersterking te freegjen. Sels giet er it gebou yn, dêr't er nei in lange syktocht, immen mei in pistoal yn 'e hân út it treppehûs kommen sjocht. Hy sjit twaris en de persoan falt tebek it treppehûs yn. Cardillo giet derop ôf en iepenet de doar, mar wat er dan sjocht…
It probleemgefal yn 'e supermerk blykt te gean om Griffin, in swarte man, dy't nei in beskuldiging fan hamsterjen fan fleis bûten syn eigen skuld om belutsen rekke is by slaanderij. Hy hat in bruorke dea oan 'e plysje, om't er yn it ferline al withoefaak oanholden is op basis fan etnyske profilearring. Cardillo en Peña, dy't ôfgeane op 'e ferklearring fan in befeiligingsman dy't it begjin fan 'e rûzje net sjoen hat, beslute him te arrestearjen. Griffin freget om earst by syn appartemint oan te gean, sadat er syn húsdier Janet fuorje kin foar't de hiele stêd lamlein wurdt troch de orkaan. Janet is in tige hongerich húsdier en de reden dat Griffin al dat fleis brûke moast. Cardillo en Peña fiele der neat foar om him te skewielen, mar hy hellet harren oer troch te fertellen dat der yn syn appartemintekompleks ek noch in âldman en in pinsjonearre plysjeman wenje dy't wegerje om gehoar te jaan oan it evakuaasjebefel.
Wylst Cardillo en Troy by de geheimsinnichdoggerige Bergkamp foar de doar steane en him besykje te bepraten om mei, is Cardillo der troch in rút tsjûge fan hoe't de konsjerzje fan it appartemintekompleks bûtendoar foar de yngong deasketten wurdt troch John the Baptist. Dyselde en syn trewanten kringe dêrnei it gebou binnen op 'e siik nei de rôfkeunst fan Bergkamp. Cardillo en Troy witte krekt op 'e tiid mei de âldman fuort te kommen. Se flechtsje by de treppens op nei it appartemint fan Griffin, wylst de dieven oan it wurk geane om yn it swier befeilige appartemint fan Bergkamp yn te brekken. John, dy't troch it rút in glimp opfongen hat fan in plysje-unifoarm, stjoert in stikmannich fan syn mei mitrailleurs bewapene trewanten derop út om it flatgebou te trochsykjen.
Peña, dy't sûnder euvelmoed troch de gongen fan it gebou panderet, wurdt oerfallen troch ien fan 'e dieven, dy't fan har ûnder bedriging mei in mitrailleur easket dat se him nei it appartemint bringt dêr't Cardillo en Bergkamp harren beskûl hâlde. Peña seit dat se dat dwaan sil, mar ynstee liedt se him by it appartemint fan Ray lâns, dêr't se by it passearjen fan syn doar mei útset lûd ropt dat de dief syn mitrailleur earne oars op rjochtsje moat. Dêrop komt Ray fanwegen en sjit de dief dea as dy syn doar foarby rûn is. John-en-dy witte einlings yn it appartemint fan Bergkamp troch te kringen, dêr't se yn 'e mei reinwetter folrinnende kelder oer in klûs gear geane. Sels rint John nei bûten ta. As er Cardillo en Troy op 'e steger rinnen sjocht, folget der in sjitpartij wêrby't Cardillo ien fan John mannen delsjit, dy't dêrnei fan John sels it genedeskot kriget.
Letter, as San Juan de wûnen slikket dy't orkaan Contessa de stêd tabrocht hat, komt Griffin by besleur yn in sikehûsbêd. Syn dokter, Troy, fertelt him dat er it by de dea om't ôf helle hat. Cardillo en Peña sykje him op en bringe him it skilderij út syn appartemint, dat troch net ien mist wurdt.
Tjitske Reidinga
Privee
Reidinga wie sechstjin jier troud mei akteur Vincent Croiset. Sy krigen in twilling, Foppe en Klaas en letter noch in soan. Yn maart 2014 waard bekend dat sy in ferhâlding begûn wie mei kollega Peter Blok. Sy krigen kunde oan elkoar by de filmopnames fan De verbouwing.
Gouden Koets (Nederlân)
thumb|300px|[[Beatrix fan de Nederlannen|Beatrix yn de Gouden Koets op Prinskesdei]]
Altena (Drinte)
Altena leit op ûnfgefear twa kilometer ôfstân fan it doarp Peize en leit oan de trochgeande wei fan Peize nei Lieveren, dy't hjir krúst mei wegen nei Roden en Norg. Altena foel eartiids ûnder de gemeente Peize. De namme betsjut letterlik al te nei, "te ticht by" (fergelykje Alteveer, al te fier).
Amerika (Drinte)
Amerika is in buorskip yn de gemeente Noordenveld yn Drinte, op de grins mei de provinsje Grinslân. It leit sa'n fjouwer meter boppe seenivo.
Amerika yn Drinte wie al bewenne doe't Columbus foet oan lân sette op it kontinint Amearika oan de oare kant fan de oseaan.
Riniastate (Aldemardum)
It hjoeddeiske hûs bestiet sûnt 1843. Oft it hûs in âldere foargonger hân hat is net bekend. It hûs waard boud yn 1843 nei in ûntwerp fan de Ljouwerter stedsarjitekt Thomas Romein yn neo-klassisistyske styl foar Geertruida Wilhelmina Godarda Johanna Rinia fan Nauta (widdo Drieling). Hja wie in dochter fan Franciscus Rinia fan Nauta, abbekaat foar it Hof fan Fryslân, en Constantia Asuera fan Avenhorn. Dizze lêste erfde it bûtenguod Avenhorn yn de Skermer fan har heit. Geertruida woe grif yn de buert fan har jongere suster Petronella Antonia wenje, dy't Lycklama-Bosch bewenne, en riant bûtenguod op ûngefear in kertier geans fan Riniastate. Har nicht Titia de Carpentier wenne op it bûten Beuckenswijk, noch in kertierke rinnen fierderop oan de selde wei.
Feda
Oarsprong
De Feda binne pas frij let nei de útfining fan it skrift opskreaun. Dat hie te krijen my de iuwenâlde tradysje om kennis út de holle te learen. Dat oanlearen fan dizze kennis barde troch spesjale persoanen (pandits) dy't traind wienen de hymnen út de holle te learen. By de religieuske kaste fan de Brahmanen waard dizze kennis faak troch famylje trochjûn. Spesjale fersstruktueren en ritmes soargen derfoar dat de teksten yntakt bliuwe koenen, hoewol't in protte teksten yn de rin fan de tiid toch ferlearn gean soenen.
Fossyl
Gidsfossilen
Fossilen meitsje it mooglik om de âldens fan ierdlagen te bepalen. Sokke fossilen wurde gidsfossilen neamd.
Súdlik healrûn
It súdlik healrûn is de helte fan in planeet dat súdlik fan de evener leit.
Troch it Koriolis Effekt waaie de winen yn sykloanen op it súdlik healrûn rjochtsom (mei de klok mei) en op it noardlik healrûn loftsom (tsjin de klok yn).
Zynga
thumb|Zynga [[haadkertier]] Zynga is in firma út San Fransisko dy't kompjûterspultsjes ûntwikkelet. Zynga makket browserspullen foar op netwurksiden lykas Facebook en MySpace. Zynga is yn july 2007 oprjochte troch Mark Pincus, Michael Luxton, Eric Schiermeyer, Justin Waldron en Steve Schoettler.
Noardlik healrûn
Op it noardlik healrûn binne de seizoenen tsjinoersteld oan de seizoenen op it súdlik healrûn. De simmer begjint op it noardlik healrûn offisjeel op 21 juny, op de langste dei benoarden de Kreeftskearkring. Op 21 augustus giet de simmer oer yn de hjerst. De winter begjint op de koarste dei yn dit gebiet, op 21 desimber. De winter duorret hjir oant 21 maart, wêrnei it de maitiid wurdt.
Op it noardlik healrûn stiet de sinne middeis, útsein yn it gebiet tusken de kreeftskearkring en de evener as it simmer is, altyd yn it suden. De sinne giet hjir fan links nei rjochts op in dei, in tsjinstelling ta it súdlik healrûn.
Hatred (film út 2016)
De film waard regisearre troch Wojciech Smarzowski nei hast twa jier histoarysk ûndersyk. Hy brûkte dêrby in samling fan koarte ferhalen mei de Poalske titel "Nienawiść" (Haat) fan Stanisław Srokowski, skreaun fanút it perspektyf fan in bern, en de oantinkens fan tsjûgen.
Ferhaal
Yn 'e maaitiid fan 1939 is Zosia, in jong Poalsk boerefamke, fereale op de Oekraynske Petro út itselde doarp. Har heit twingt har lykwols te boaskjen mei in begoedige Poalske widner.
Lybje
Lânskip
thumb|left|Histoarysk Merkplak yn [[Leptis Magna]] It mediteraansk klimaat soarget foar in relatyf rike fegetaasje oan de smelle kuststripe, dy't fierder nei suden oergiet yn steppe en úteinlik yn woastyn dy't 90% fan al it lân beslacht.
Iere skiednis
Yn 1517 waard it gebiet ferovere troch de Ottomanen en makket der diel fan út. Yn de 19e iuw hie in Islamytske oarder it dêr foar it sizzen, folge troch 40 jier Italjaansk protektoraat.
Taal
De offisjele taal fan Lybje is it Arabysk. De dialekten dy't troch de Berbers sprutsen wurden hawwe gjin offisjele status.
Pankoekstermole
Troch it Wetterskip Fryslân is de mole yn 2006 oanwiisd as reservegemaal yn gefal fan wetteroerlêst.
Feriene Keninkryk fan Grut-Brittanje en Ierlân
It Feriene Keninkryk, folút it Feriene Keninkryk fan Grut-Brittanje en Ierlân, wie fan 1801, doe't Ierlân deselde status krige as de Keninkriken yn Grut-Brittanje, oant 1922 doe't it meastepart fan Ierlân har selsstannigens krige, in lân yn West-Jeropa.
De haadstêd wie Londen. It ryk hie keningen út it Hûs Hanover, doe Edward fan de Eilannen as it Hûs Saksen-Koburch-Gota, en perslot keningen fan it Hûs Windsor.
Eppie Dam
Libben
Dam groeide op yn in agrarysk fermidden en folge de oplieding ta ûnderwizer. Hy wurke earst op Urk en sûnt 1991 yn Balk. Eppie Dam is in tige produktyf skriuwer. Hy skriuwt û.o. romans, berneboeken, kollums en gedichten en hat redakteur west fan Trotwaer. Hy skriuwt njonken it Frysk ek yn it dialekt fan De Pomp, it Pompstersk. Hy wûn in kearmannich de Rely Jorritsmapriis fan it Rely Jorritsma-fûns. Yn 2001 krige er foar Dingeman krijt wjokken de Simke Kloostermanpriis.
David Meese
Publikaasjes
thumb|150px|Foarside fan de Flora frisica
Soalsleat
De Soalsleat is in feart yn de gemeente Súdwest-Fryslân. De sleat ferbynt de Riper Feart mei de Swarte Brekken. Op dit lêste punt ûnstiet in fjouwersprong wêr't ek de Nauwe Wimerts en de Easterwimerts op útkomme.
The Dukes of Hazzard (film)
Plot
Bo en Luke helje de General Lee op en binne Coltrane wer te fluch ôf, wêrnei't se nei Atlanta, de haadstêd fan Georgia, ride. Dêr studearret Katie-Lynn Johnson, in famke út Hazzard dêr't Bo al jierren smoarfereale op is, oan 'e universiteit. Mei de help fan har en har Australyske keamergenoate Annette witte de neven it laboratoarium fan 'e fakulteit geology binnen te kringen, dêr't se oan 'e weet komme dat it boarmeunster ien en al stienkoal befettet. Se krije foar it ferstân dat baas Hogg ûntdutsen hat dat Hazzard County op in grutte laach stienkoal leit, en dat er fan doel is om op harren lân en dat fan harren buorlju in iepen myn oan te lizzen, dy't it lânskip fan 'e hiele county foargoed ferrinnewearje sil.
Opnamen
De opnamen foar The Dukes of Hazzard setten op 15 novimber 2004 útein en duorren oant yn febrewaris fan 2005. De film waard foar it meastepart opnommen yn en by de plakken Clinton en French Settlement yn 'e Amerikaanske steat Louisiana. Sa gie de Moonlight Inn yn French Settlement yn 'e film troch foar it Boar's Nest, de kroech dêr't Daisy Duke wurket. De sênes op 'e strjitte yn Atlanta waarden eins filme yn New Orleans, ek yn Louisiana, en de sênes op 'e kampus fan 'e universiteit yn Atlanta waarden opnommen op 'e kampus fan 'e Steatsuniversiteit fan Louisiana.
The Good Dinosaur
Plot
Henry, in Apatosaurus, en syn wiif Ida binne bouboeren dy't in fierhinne selsfoarsjennend bestean libje op harren boerespultsje yn 'e midden fan in bercheftige wyldernis. Ida leit trije aaien, en as dy útkomme, wurde trije jongen berne: Buck, Libby en Arlo. Wylst syn broer en suster frij normale dinosauriërs binne, is de lytse Arlo sa skruten en skrikfallich dat er sels mei de ienfâldichste taken muoite hat. Buck en Libby fertsjinje it al rillegau om har poatôfdruk op 'e muorre fan 'e opslach foar stynske weet sette te meien njonken dy fan Henry en Ida, mar Arlo rêdt it mar net op om in taak sa goed te folbringen dat er dat ek dwaan mei.
Sûnder syn heit moat Arlo in grutter diel fan it wurk op it boerespultsje op syn skouders nimme. As er op in dei ûntdekt dat it minskejonkje wer yn 'e nôtopslach ynbrutsen hat en dêr de troch de dinosauriërs mei sa'n protte bodzjen sammele itenfoarried foar de kommende winter lytsman makket, ûntstekt Arlo yn razernij. Hy sit it lytse wêzen nei troch de ikkers, mar wannear't er net goed útsjocht, falt er mei it jonkje yn 'e rivier. Arlo rekket yn panyk, en as er de kop stompt oan in rots wurdt er bewusteleas streamôf spield. As er wer by besleur komt, leit er oan 'e igge fan 'e rivier, dy't him withoefier fan hûs útspuid hat. Hy wit net wêr't er is en kin gjin lânskipseleminten fine dy't him bekend foarkomme. It iennichste bekende dat er sjocht, is it minskejonkje, dat blykber op itselde plak út 'e rivier kommen is. Op 'e nij lulk wurdend set Arlo efter it wêzen oan, mar it is him wer te fluch ôf.
Arlo set útein mei it sykjen nei de wei nei hûs, mar by in lytse ierdferskowing komt er mei ien fan syn poaten fêst te sitten ûnder in pear rotsblokken. Hoe't er it ek besiket, hy kin net frij komme. Uteinlik falt er fan klearebare útputting yn 'e sliep. De oare moarns, as er wekker wurdt, blykt de grûn ûnder syn fêstsittende poat fuortgroeven te wêzen, sadat er los komme kin. Arlo hat wol sa'n fermoeden wa't dêr ferantwurdlik foar is, en as it minskejonkje letter oankomt mei iten, is er wis dat er it goed ret hat. Arlo is noch altyd lulk op it wêzentsje, mar as it him beien bringt om syn oanboazjende honger te stiljen, ferjit er syn wrokgefoelens. It jonkje liedt him nei de beiestrûk, dy't bewekke blykt te wurden troch in grutte slange. It jonkje jaget de slange lykwols fuort, ta ferbjustering fan Arlo. Ek de Sammelder, in Styracosaurus dy't oare wêzens sammelet om him te helpen, en dy't it hiele barren sjoen hat, is ûnder de yndruk. Hy wol it jonkje oan syn samling tafoegje, wat Arlo twingt om in beslút te nimmen oer de fraach oft er it jonkje sels net hâlde wol. Arlo beslút fan wol, neamt it jonkje Spot* en set mei him ôf. * ) "Spot" (letterlik: "Plak", Nederlânsk: "Vlek") is in typyske Ingelske hûnenamme, ferlykber mei "Bijke", "Fikky" of "Bello".
Prizen
The Good Dinosaur waard nominearre foar de Golden Globe foar Bêste Lange Animaasjefilm, mar dy priis gie nei in oare produksje fan Pixar, te witten: Inside Out. The Good Dinosaur waard ek nominearre foar tsien Annie Awards, de wichtichste Amerikaanske prizen foar tekenfilms, mar wûn mar ien, yn 'e kategory bêste animearre effekten yn in animaasjefilm. De film krige fierders nominaasjes foar in Saturn Award, in Satellite Award en in Critics' Choice Award.
Ien
thumb|Swartendyksterskâns Ien (Nederlânsk en offisjeel: Een) is in doarp yn de gemeente Noordenveld yn de provinsje Drinte. Yn 2007 fierde it doarp syn 675-jierrige bestean. It doarp bestiet út trije kearnen dy't yn de 20e iuw oan elkoar groeid binne en mei elkoar wat mear as 800 ynwenners telle (829 per 1 jannewaris 2004). De namme Een is in Drintsk dialektyske ferbastering fan Eden, wat nei alle gedachten turf betsjutte. In oare ferklearring fan de namme is dat it in ôflieding fan de persoansnamme Edo is.
Kazandmûne
Skiednis
Yn 1773 boude Jacobus-Emmanuel Mattys in houten standermûne om oalje te stampen. It mûnehûs waard yn 1785 ferkocht oan Hilarus Demets, dy't mear as in heale iuw op de mûne wurke en dy de namme Metskens-mûne joech.
Klavdi Lebedev
Klavdi Vasilijevitsj Lebedev (Russysk: Клавдий Васильевич Лебедев; berne op 16 oktober 1852 – ferstoarn op 21 septimber 1916) wie in Russyske skilder en in lid fan de realistyske keunstgroep De Swalkers.
Noardlik Pinksterkamp
Subkampen
Alle subkampen fiere harren eigen tema oanpast op de leeftyd. Sa kin it tema by de allerjongsten, de Esta’s (7-11 jier) Smurfen wêze wylst de âldsten, de Stam (18+) harren stoarte yn de tiid fan de Flower Power (tema’s 2008) om it foar eltsenien nei it sin te meitsjen.
Birds of Prey (and the Fantabulous Emancipation of One Harley Quinn)
Plot
Underwilens ûndersiket resjersjeur Renée Montoya fan it Gotham City Police Department in rige moarden op ûnderwrâldfigueren troch wat in figilante liket te wêzen dy't gebrûk makket fan in krúsbôge. De media neame de dieder dêrom al rillegau de Crossbow Killer. Montoya is tige yntelligint, mar wurdt by de pleatslike plysje net foar fol oansjoen, om't dommere mar ambisjeuze manlike kollega's kear op kear mei har fearren pronkje. Ek diskear is se de oare plysjes trije stappen foar. Montoya is derfan oertsjûge dat de moarden te krijen hawwe mei de Bertinelli-diamant. Dat is in sieraad dêr't in geheime koade yn ferburgen sitte soe dy't tagong jout ta de bûtenlânske bankrekkens fan 'e Bertinelli's, in maffiafamylje dy't fyftjin jier earder folslein útmoarde is troch de gangster Stefano Galante. Dyselde is ien fan 'e slachtoffers fan 'e Crossbow Killer, wylst de oaren syn eardere trewanten binne.
Distribúsje
Omreden fan 'e lockdowns en oare beheinings dy't oplein waarden oan bioskoopbesyk yn it ramt fan 'e bestriding fan 'e wrâldwide koroanafiruspandemy, koe Birds of Prey de wenstige draaitiid fan in fearnsjier yn 'e bioskopen net ôfmeitsje. Ynstee kaam de film al op 24 maart 2020 beskikber as digitale download. Ferkeap op fêste media koe net nei foarren helle wurde omreden fan 'e produksjetiid, dat dêrom duorre it dêrnei oant 12 maaie foar't Birds of Prey ek útbrocht waard op dvd en blu-ray.
Noasbonke
[[Image:Human_skull_side_bones_numbered.svg|thumb|200px|Sydkant fan de Antlitplasse:
3. Noasbonke (Os nasale)
Lege Wâlden
Stobben
Yn de lêste iuwen, bygelyks de 18e en 19e iuw binne út de Goaiïngarypster Poel en de Snitser Mar meardere kearen stikken hout en stobben boppe wetter helle. Snoekbearsfiskers meie hjoeddeis noch graach “op de stobben fiskje”. It hout waard yn earder iuwen opdregge, drûge en as branje, of as it noch hiele geve stikken wienen, as daamlizzer brûkt. Op in soad plakken is it sa dat wa't mei in grûnboar it sân opsiket, faak krekt boppe it sân yn hout terjochte komt. Ek by graafwurk by de ruilferkaveling yn de jierren ’60 fan de 20e iuw kamen in soad stobben nei boppen yn dit feangebiet. Soks barde destiids ek by it turfgraven, Stobbegat is de âlde namme fan Vegelinsoard. Piter Westra, skoalmaster yn “Gonryp”, hat yn 1857 op fersyk fan it “Friesch Genootschap” in beskriuwing fan dit doarp jûn. Hjiryn wurde ek de grutte beamstammen neamd, dy't faak nei stoarmen, opfiske waarden út de poel.
Doarpen
It kapeltsje fan Terkaple wie lykwols fan dowestien makke; dowestien dat út Dútslân wei oanfierd wurde moast. Dêrom witte wy de kapel der al foar 1200 stien hawwe moat en Terkaple dus al in hiel âld doarp wêze moat. Ek yn de buert fan de Hearresyl binne op de boaiem fan de poel tige âlde brokstikken fan bewenning fûn. Nei alle gedachten is de kolonisaasje fan de Lege Wâlden benammen fanút Aldeboarn en Akkrum komd. De parochytsjerke Sint Pankras út Aldeboarn krige de funksje fan memmetsjerke dy 't rûnom kapeltsjes stifte en dêr't de minsken wenjen gienen. Ek út it kleaster fan Nes wei waarden muontsen oanwiisd om tsjinsten yn dizze kapellen te hâlden. Yn in skriuwen út it jier 1315 fan biskop Guy fan Henegouwen stiet dat ûnder it behear fan Aldeboarn 38 dochterkapellen foelen, ûnder oare Beke (Beets), Urathorp (Oerterp), Wispolla ( Terwispel ), Kathaleke ( Ketlik ), Hoerne ( Aldhoarne ), Westermere ( Westermar ), Ackronryprasuach ( Sniksweach ), Capella ( Terkaple ), Ackrommaryp ( Eagmaryp ), Moneckaga (Sint Jansgea by Eagmaryp). Hjirút blykt dat de doarpen út de omkriten allegear âlder binne as bygelyks De Jouwer, want dat wurdt yn 1315 noch nearne neamd. De konneksje tusken Akkrum en Eagmaryp is dúdlik te sjen yn de namme Ackrommaryp.
Spoekhoekster Feart
De Spoekhoekster Feart is in feart yn de gemeente De Fryske Marren. De feart rint fan de Rien, west fan Westerein Harich nei de mar by de buorskip Skou súd fan De Wyldemerk.
Frysk Boun om Utens
Oansletten kriten
Net-oansletten kriten om utens: De Helder, Roan, Stienwyk
Camminghastate (Aldtsjerk)
De state stie op de hoeke fan de Kaas Douweswei en de Boswei, krekt binnen de himrik fan Aldtsjerk, gem. Tytsjerksteradiel, op de grins mei Readtsjerk dat yn Dantumadiel leit. It ûnderskrift op de tekening fan Stellingwerf befet dan ek twa fouten. Ten earste wenne de neamde eigener "Antonij van Hettinga" op it tichtbylizzende Eysingastate en ten twadde stie it hûs net yn Dantumadiel. Op dizze tekening wurdt dúdlik dat it om in sealstins giet út de ein fan de fyftjinde of it begjin fan de sechtjinde iuw.
Iekeliene Stange
Stange hat in kontrakt by Women Management yn Milaan en Marilyn Agency yn New York City. Sy hat meidien oan in reklamekampanje foar Marc Jacobs, Dolce & Gabbana en Sonia Rykiel, oan shows foar Chloé, Chanel, Emmanuel Ungaro en Kenzo. Stange har persoanlike styl wurdt fral skaaimerke troch ynfloeden út Japanske moade, benammen dy út Tokio.
John Jorritsma
Libbensrin
Jorritsma wie tusken 1987 en 1991 gemeentesekretaris fan Loenen oan de Fecht. Fan 1991 oant 1997 wie hy dit yn de gemeente Sint Oedenrode. Dêrnei waard hy, fan 1997 oant 2002, boargemaster fan Kranendonk. Ek wie hy yn dizze perioade, 1994 oant 1998, lid fan de Provinsjale Steaten fan Noard-Brabân foar de VVD. Nei syn boargemasterskip fan Kranendonk waard hy de direkteur fan it Brabânske Untwikkelings Maatskippij. Fan 1 maaie 2008 oant septimber 2016 wie hy de Kommissaris fan de Kening(inne) fan Fryslân, hjirmei wie hy de opfolger fan Ed Nijpels en hjirmei wie hy de fjirde VVD'er op rige dy't dizze baan hat. Sûnt 13 septimber 2016 is hy boargemaster fan Eindhoven.
Ariërs
De Ariërs hawwe harren goed 5000 jier lyn festige yn it tsjintwurdige Iran en omkriten. Sy binne letter ek terjochte kaam yn de noardlike helte fan it Yndiaaske subkontinint. Ek yn Afganistan heart in part fan de befolking ta de Ariërs.
Benyn
Religy
It kristendom is mei 42,8% de grutste religy yn Benin wêrfan de measten katolyk binne, 24,4 % fan de befolking is moslim. It lân is sûnt de oprjochting lid fan Organisaasje fan de Islamityske Konferinsje (OIK). Yn it suden fan it lân wenje in protte dy't voodoo oanhingje (17,3 % fan de befolking).
Roomsk Frysk Boun
It Roomsk Frysk Boun is yn 1917 oprjochte, mei op oanstean fan pater karmelyt Titus Brandsma (1881 - 1942) dy't oant 1925 skriuwer wie fan it bûn.
Hammoerabi
thumb|300px|Hammoerabi en Samas right|thumb|300px|[[Babyloanje ûnder Hammoerabi]] Hammoerabi (Akkadyske foarm fan it Amorityske ˤ Ammurāpi, "besibbe genêzer", ôflaat fan ˤ Ammu, "besibbe oan heitekant", en Rāpi, "genêzer"), ± 1810 - 1750 f.Kr. wie de seisde kening fan Babylon. Hy waard as Amoryt de earste kening fan it Aldbabyloanyske Ryk. Troch in rige oarloggen tsjin de oanlizzende keninkriken te winnen, slagge hy deryn de kontrôle fan Babylon oer Mesopotaamje út te wreidzjen. Hoewol't syn ryk hiel Mesopotaamje kontrolearre op it momint fan syn ferstjerren, wienen syn opfolgers net by steat om dat ryk by ien te hâlden.
Libben
Hammûray urf yn 1792 f.Kr. de troan fan syn heit Sin-Muballit, dy't as kening hearske oer de stêdsteat Babylon. Babylon wie ien fan de protte stêdsteaten yn de Mesopotamyske flakte dy't geregeld ûnderling kriich fierden oer it besit fan fruchtbere lânbougrûn. Earder foarsten fan Babylon hiene omlizzende stêdsteaten al yn de macht krigen. Doe't Hammoerabi oan it bewâld kaam, foelen de stêdsteaten fan Borsippa, Kish en Sippara al ûnder syn gesach, it machtige keninkryk fan Eshnunna behearske de bopperin fan de Tigris, wylst Larsa de rivierdelta kontroleare. Yn it easten lei it keninkryk fan Elam en yn it noarden regeare Shamshi-Adad I dy't in op ekspânsje rjochte polityk fierde.
Okke Hel (band)
Okke Hel wie in Fryske punkband dy't aktyf wie tusken 1979 en 1984.
Robert Peary
thumb|Robert E. Peary (1856–1920) thumb|Peary oan board fan de ss Roosevelt, 1909 Robert Edwin Peary (Cresson (Pennsylvania), 6 maaie 1856 - Washington D.C., 20 febrewaris 1920) wie in Amerikaansk ûntdekkingsreizger. Hy claimde yn 1909 as earste persan de noardpoal berikt te hawwen, wat tsjintwurdich troch in soad minsken as ûnwierskynlik sjoen wurdt.
Biografy
Leard hawwende fan syn eardere fouten liet Peary proviand efter lâns de rûte. Op de lêste dei fan febrewaris 1909 ferliet de groep fan Peary it skip de Roosevelt mei noch 640 km te gean. Se brûkten in slide dy't troch hûnen lutsen waard. Peary makke bekend dat, hy mei Matthew Henson en fjouwer Eskimo's de earste minsken wienen dy't de Noardpoal op 6 april berikten.
Krityk
Tsjintwurdich wurdt algemien betwifele oft Peary de poal wol echt berikt hat. Frederick Cook sei dat hy fjouwer dagen earder de poal berikt hie. Cook koe it lykwols net bewize (en ek syn ferhaal wudt betwifele) en dêrom stiet Peary yn in soad dokuminten as de offisjele ûntdekker te boek. Op basis fan letter ûndersyk fan Peary's deiboeken wurdt syn prestaasje lykwols opnij yn twifel lutsen. Sa kin in oantal fraachtekens setten wurde by syn reis. Wêrom waard Peary op syn lêste milen nei de Noardpoal bygelyks allinnich troch minsken begelaat dy't net by steat wien om Peary syn mjittingen te befêstigjen? De like behurde en betûfte Arktisreizger Bartlett moast 248 kilometer foar de poal omkeare tsjin earder makke ôfspraken yn. It wichtichste kritykpunt spitst him lykwols ta op de ôfgryslik grutte deiske etappes dy't ôflein wêze soene. Oant dit punt waard deis 20 kilometer ôflein. De lêste ûngefear 250 kilometer waarden lykwols neffens syn deiboek yn fjouwer dagen ôflein. By de weromreis, dy't sels yn 56 uur ôflein wêze soe, moast Peary mei in slide ferfierd wurde. Sokke data binne sels ûnder de meast geunstige omstannichheden amper út te lizzen.
Jan I fan Hollân
Jan I (1284, ( Haarlim), 10 novimber - 1299 ) wie greve fan Hollân en Seelân, soan fan Floris V fan Hollân.
Ien-West
It leit tichtby it trije-provinsjes-punt fan de provinsjes Grinslân Fryslân en Drinte. De grins fan Drinte hat dêr wat in nuveraardige hoeke. Hy rint nammentlik ûngefear 2 kilometer (hast) nei it westen, dan ûngefear 1½ km nei it suden en dan wer 4 km nei it easten.
Oan de wei fan Ien nei Ien-West leit de Swartendyksterskâns.
Maarflyt
De Maarflyt is ûnderdiel fan de grinzen tusken de gemeenten Bedum en Ten Boer en tusken Eemsmond en Loppersum.
Seist
De gemeente leit yn it boskrike gebiet fan de Utertske Heuvelrêch en hat in grien karakter.
Maarflyt
De Iemshavenwei (N46) rint foar in grut part deun by de Maarflyt lâns.
Seist
Kearnen
Oantal ynwenners per wenkearn of kearngebiet op 1 jannewaris 2021: Boarne: CBS
Huis ter Heide (Drinte)
Skiednis
Yn Huis ter Heide stie eartiids ien hûs: 'Huis ter Heide'. Dizze wente stiet tichtby de krusing fan de Asserstrjitte/Koloanjefeart/Norgerfeart. Op dit punt kin men rjochting Assen, Norg of Feanhuzen.
Oan de Norgerfeart, efkess fierderop, steane inkele huzen dy't mei elkoar it buorskip Norgerfeart foarmje. Hûs ter Heide en in diel fan it buorskip Norgervaart waard gearfoege wat betreft addressearring fan de bewenners ûnder de namme Huis ter Heide.
WTC Expo
Skiednis
It hjoeddeiske World Trade Center is begûn as tentoanstellingbeurs en as feemerkhal. Op 1 juny 1953 kaam de gemeenteried fan Ljouwert mei it beslút om de feemerk te ferplakken nei in terrein oan de Heliconwei. Dizze Heliconwei wie in ûnderdiel fan de takomstige Rûnwei om Ljouwert. Der waard yn it earstoan wurke oan in iepen merk. Hjirmei waard begûn yn july 1956. By it wurk waard de rop om in folslein oerdekte merkromtefjild sterker. Yn oktober 1959 kaam de gemeente mei it beslút om in grutte hal del te setten, dy't de hiele merk beslaan soe. De earste peal waard op 13 febrewaris 1961 slein. Ungefear 2,5 jier letter wie de Fryslânhal klear. By de iepening fan de Fryslânhal op 16 septimber 1963 troch Keninginne Juliana waard tusken 16 septimber - 21 septimber 1963 in tentoanstelling hâlden: de Frisiana. In oantal jierren letter waard der in nije hal byboud, de nije feemerkhal. Dêrnei kaam der in kantoarpân mei de letters E.A.T.C. der op, it European Agri-Nutri Trade Center. Op 23 novimber 1996 ûntstie der in brân yn de âlde feemerkhal troch in pear jonges dy't mei lúsjefers boarten efter it hea. De hal waard werboud, wêrnei't de namme wizige waard yn Frisian Expo Center (FEC) De name FEC hat oant ein 2005 bestien, wylst it E.A.T.C. al earder fan de gevel ferdwûn. De namme FEC is ferfongen troch WTC Expo en it E.A.T.C. is WTC Ljouwert woarn.
Eigener en sponsoring
De eigener fan it WTC Ljouwert is Stichting de Prins Bernardhoeve en it bedriuw wurdt lieden troch in trijekoppige lieding. Oant foar koart hie de gemeente Ljouwert oandielen yn it kompleks. WTC Expo is de haadsponsor fan SK Cambuur Ljouwert en fan Futsal Cambuur. Koartlyn hat WTC Ljouwert oankundige kommend seizoen net mear de haadsponsor te tsjinjen. Wol bliuwt WTC Ljouwert stjer sponsor.
Eveneminten
Beurzen dy't elk jier yn it kompleks fan WTC Ljouwert organisearre wurde:
Nieuw-Scheemda
Skiednis
Nieuw-Scheemda lei fan 1911 ôf oan de spoorline Súdbroek - Delfsyl, dêr't it doarp in stopplak mei buordoarp 't Waar hie: stopplak Nieuw Scheemda-'t Waar. It stopplak waard yn 1934 sletten en letter is ek de spoarline ôfbrutsen.
Nieuw-Scheemda en 't Waar hiene yn de earste helte fan de tweintichste iuw mear as 1000 ynwenners, mar it befolkingsoantal is neitiids in ein werom rûn. De Iepenbiere Basisskoalle Meester Sportel waard yn 2012 sletten, nei't de iepenbiere skoalle yn 't Waar al yn 1934 sletten waard.
Hilaard
Ferienings
thumb|260px|Skilpaed
Triple Alliânsje (betsjuttingsside)
"Triple Alliânsje" hat yn de Wikipedy ferskate betsjuttings:
Saaremaa (eilân)
Ferneamde persoanen
Сааре
Kwame Nkrumah
Polityk
Nei syn dea waard hy úteinlik dochs noch eare troch Gana. Boppedat waard in dei hâlden foar syn ferstjerren en krige hy in rêstplak yn Akkra dêr't syn monumint kaam te stean.
Kristlik Frysk Selskip
Bibeloersetting
Ien fan de foaroanmannen fan it KFS wie Geart Aeilco Wumkes (1869 - 1954) dy't yn 1943 tegearre mei Eeltsje Boates Folkertsma de lêste hân lei oan de earste folsleine oersetting fan Bibel yn it Frysk. It Nije Testamint wie al yn 1933 ferskynd.
Ferskaat
Sûnt 1975 jout it KFS alle jierren it Bûsboekje út, in Fryske aginda.
Iens
By it doarp stiet de De Ienzermole, in lytse poldermole út 1847 dy't by grutte wetteroerlêst as helpgemaal ynsetten wurdt. Ten súdwesten fan Iwens stiet oan de oare kant fan de Boalserter trekfeart in om 1925 hinne boude Amerikaanske wynmotor.
Thalenpark
Begjin 21e iuw lei it der frijwat fertutearzge hinne. Der waard in aksjegroep 'Red het Thalenpark' oprjochte. Nei in soad striderij en ynsprekjûnen oer foarm en fral bestimming leit der maitiid 2010 in plan foar de fernijing fan it parkje. De haadstruktuer fan it oarspronklike plan bliuwt, mar der wurdt noch wol ien en oar oan taheakke lykas muzykpoadia. It wurk waard simmer 2010 mei úteinset en septimber 2011 koe it nije park offisjeel iepene wurde.
Iens
Strjitten
Bûten de Kom, Hegenserleane, Van Burmaniawei.
Iemsfrysk
thumb|right|250px|It ferspriedingsgebiet fan it Eastfrysk, it Iemsfryske taalgebiet hat lein yn it griene gebiet, lofts fan de reade line. Rjochts it gebiet fan it [[Wezerfrysk]]
Bûten East-Fryslân hat it Iemsfrysk oerlibbe yn Sealterlân. Dêr wurdt no noch troch sa’n 2.250 minsken Sealtersk sprutsen. It Sealtersk hat dêr oerlibje kinnen omdat Sealterlân lange tiid tige isolearre west hat fan de omkriten, om't it mids de heechfeansompen lei.
Aleid fan Hollân
Hja wie ek de stiftster fan it Hof te Riviere yn Schiedam, it âldste slot yn Hollân.
Stasjon Hilfertsom
Gebou
200px|thumb|left|1e stasjonsgebou stasjon Hilfertsom om en de by 1980 200px|thumb|left|Eastlike yngonggebou stasjon Hilfertsom yn 1954 It oarspronklike spoarstasjon fan Hilfertsom wie in rom opset en opfallend heech gebou. It sober útfierde gebou wie symmetrysk en hie in nei foaren steand middenpart dat noch in pear fersieringen hie en twa wat nei foaren steande eingeboukes. Oan de perronkant lâns it hiele gebou wie in kap. Yn 1892 is ek it midden perron fan in oerkaping foarsjoen. Yn 1910 is tusken de foar- en efterkant fan it stasjonsgebou in fuotgongersbrêge yn gebrûk naam. Yn 1931 is de oerwei tusken beide perrons ferfongen troch in reizgerstunnel.
Peter Johannes de Neui
Yn 1870 joech er in oersetting fan de Dútske leauwensbelidenis fan de baptisten út. De Neui koe goed preekje, wie fol fjoer, mar wie in ûnrêstich man. Mei omdat er swierrichheden krige yn Frjentsjer ferfarre er nei Amearika dêr't er yn Baleyville kaam te stean. Fierders stie er yn Grand Rapids, George, Steamboat Rock en Buck Grove. Hy hat ienris yn Nederlân werom west, yn 1884.
Piet Gerbrandy
Yn 2014 ûntfong er foar Vlinderslag de Jan Campert Priis. Nei oanlieding dêrfan kaam yn 2015 it tsjokke Voegwoorden (De gedichten) út, in bondeling fan syn wurk.